CELEX: 62016TA0502
Language: fi
Date: 2019-11-20 00:00:00
Title: asia T-502/16: Unionin yleisen tuomioistuimen tuomio 20.11.2019 – Missir Mamachi di Lusignano ym. v. komissio (Henkilöstö – Virkamiehet – Virkamiehen ja hänen puolisonsa murha – Velvollisuus taata unionin palveluksessa olevan henkilöstön turvallisuus – Toimielimen vastuu kuolleen virkamiehen oikeudenomistajien henkisestä kärsimyksestä – Virkamiehen äiti, veli ja sisar – Vahingonkorvauskanne – Tutkittavaksi ottaminen – SEUT 270 artiklaan perustuva asiavaltuus – Henkilöstösäännöissä tarkoitettu henkilö – Kohtuullinen aika)

20.1.2020   
            
            
               FI
            
            
               Euroopan unionin virallinen lehti
            
            
               C 19/43
            
         
      Unionin yleisen tuomioistuimen tuomio 20.11.2019 – Missir Mamachi di Lusignano ym. v. komissio
      (asia T-502/16) (1)
      
      (Henkilöstö - Virkamiehet - Virkamiehen ja hänen puolisonsa murha - Velvollisuus taata unionin palveluksessa olevan henkilöstön turvallisuus - Toimielimen vastuu kuolleen virkamiehen oikeudenomistajien henkisestä kärsimyksestä - Virkamiehen äiti, veli ja sisar - Vahingonkorvauskanne - Tutkittavaksi ottaminen - SEUT 270 artiklaan perustuva asiavaltuus - Henkilöstösäännöissä tarkoitettu henkilö - Kohtuullinen aika)
      (2020/C 19/50)
      Oikeudenkäyntikieli: italia
      
         Asianosaiset
      
      
         Kantajat: Stefano Missir Mamachi di Lusignano (Shanghai, Kiina) ja kuusi muuta kantajaa, joiden nimet luetellaan tuomion liitteessä (edustajat: asianajajat F. Di Gianni, G. Coppo ja A. Scalini)
      
         Vastaaja: Euroopan komissio (asiamiehet: aluksi B. Eggers, G. Gattinara ja D. Martin, sitten G. Gattinara ja R. Striani)
      
         Oikeudenkäynnin kohde
      
      SEUT 270 artiklaan perustuva vaatimus, jossa vaaditaan lähinnä komission velvoittamista maksamaan Alessandro Missir Mamachi di Lusignanon oikeudenomistajille, Livio Missir Mamachi di Lusignanon oikeudenomistajille, Anne Jeanne Cécile Magdalena Maria Sintobinille, Stefano Missir Mamachi di Lusignanolle ja Maria Letizia Missir Mamachi di Lusignanolle eri rahamääriä korvauksena Alessandro Missir Mamachi di Lusignanon ja hänen puolisonsa 18.9.2006 Rabatissa (Marokko), jossa Alessandro Missir Mamachi di Lusignano oli virkatehtävissä, tapahtuneesta murhasta aiheutuneesta henkisestä kärsimyksestä.
      
         Tuomiolauselma
      
      
                  1)
               
               
                  Lausunnon antaminen Euroopan komission velvoittamisesta maksamaan korvauksena henkisestä kärsimyksestä 463 050 euroa kullekin Alessandro Missir Mamachi di Lusignanon oikeudenomistajalle, 574 000 euroa samoille oikeudenomistajille ja 308 700 euroa Livio Missir Mamachi di Lusignanon oikeudenomistajille raukeaa.
               
            
                  2)
               
               
                  Komissio velvoitetaan yhteisvastuullisesti maksamaan Anne Jeanne Cécile Magdalena Maria Sintobinille 50 000 euroa hänelle aiheutuneen henkisen kärsimyksen johdosta.
               
            
                  3)
               
               
                  Komissio velvoitetaan yhteisvastuullisesti maksamaan Maria Letizia Missir Mamachi di Lusignanolle 10 000 euroa hänelle aiheutuneen henkisen kärsimyksen johdosta.
               
            
                  4)
               
               
                  Komissio velvoitetaan yhteisvastuullisesti maksamaan Stefano Missir Mamachi di Lusignanolle 10 000 euroa hänelle aiheutuneen henkisen kärsimyksen johdosta.
               
            
                  5)
               
               
                  Tämän tuomiolauselman 2–4 kohdassa tarkoitettuihin korvauksiin lisätään viivästyskorko tämän tuomion julistamispäivästä lukien siihen saakka, kunnes maksu on kokonaan suoritettu, sen korkokannan mukaan, joka vastaa Euroopan keskuspankin (EKP) perusrahoitusoperaatioihinsa soveltamaa korkokantaa korotettuna kahdella prosenttiyksiköllä.
               
            
                  6)
               
               
                  Kanne hylätään muilta osin.
               
            
                  7)
               
               
                  Komissio velvoitetaan korvaamaan oikeudenkäyntikulut.
               
            
         (1)  EUVL C 26, 26.1.2013 (asia on alun perin rekisteröity Euroopan unionin virkamiestuomioistuimessa asianumerolla F-132/12, ja siirretty Euroopan unionin yleiseen tuomioistuimeen 1.9.2016).